Efter dette års Roskilde Festival står i hvert fald én ting klart: Festivalens kerneværdier risikerer at blive belastet yderligere, hvis der til næste år skulle forekomme nye seksuelle krænkelser, voldtægter eller forsøg på samme mod festivaldeltagere.

Derved er Roskilde Festival i fare for at få spoleret alt det, som så mange af os elsker den for: Atmosfæren, fællesskabet, livsglæden og det altid fantastiske musikprogram.

Som det ser ud nu, er festivalen med årets hidtil seks kendte sager om seksuelle overgreb mod kvinder de facto en voldtægtsfest, fordi den inkluderer mandlige deltagere, der ser det som del af festens vifte af tilbud at forulempe andre seksuelt.